b'\n_START_ARTICLE_\nPascal Collasse\n_START_SECTION_\nLiv og virke\n_START_PARAGRAPH_\nEtter utdannelse i Paris ble Collasse f\xc3\xb8rst elev av, senere sekret\xc3\xa6ren til Jean-Baptiste Lully. I 1683 ble Collasse musikkmester ved det kongelige kapell. Han startet opp et operahus i Lille, men operabygningen ble tilintetgjort i en brann. Den sjalu, intrigante og rangbevisste Lully beskyldte Collasse for \xc3\xa5 plagiere ham, og skuffet gav Collasse opp musikk-karrieren og fors\xc3\xb8kte seg som alkymist._NEWLINE_De rundt ti operaene til Collasse er sv\xc3\xa6rt like Lullys verk. Publikum foretrakk originalen, s\xc3\xa5 Collasses operaer fikk liten suksess. Derimot lykten han med sine instrumentalverk. Etter Lullys d\xc3\xb8d i 1687, ferdigstilte Collasse hans siste, ufullendte opera._NEWLINE_Som Collasses hovedverk regnes Th\xc3\xa9tis et Pel\xc3\xa9e (\xc2\xabThetis og Pelevs\xc2\xbb), en trag\xc3\xa9die lyrique fra 1689 med libretto av Bernard Le Bouyer de Fontenelle.'